31987R3858
L 363/27
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3858/87 НА КОМИСИЯТА
от 22 декември 1987 година
за изменение на Регламент (ЕИО) № 1351/72 за признаване на групи от хмелопроизводители
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 1696/71 на Съвета от 26 юли 1971 г. относно общата организация на пазара на хмел (1), последно изменен с Регламент (ЕИО) № 3800/85 (2), и по-специално член 7, параграф 5 от него,
като има предвид, че Регламент (ЕИО) № 1351/72 на Комисията (3), последно изменен с Регламент (ЕИО) № 1323/86 (4), определя условията за признаване на групите производители на хмел и техните сдружения; като има предвид, че член 5 от посочения регламент постановява, че сдружение на групи от производители може да кандидатства за признаване, ако освен всичко друго, площите, обявени за обработвани от неговите членове, обхващат не по-малко от 500 хектара; като има предвид, че тази граница изглежда твърде висока, когато в дадена държава-членка цялата площ, засята с хмел, обхваща 1 000 хектара; като има предвид, че тази разпоредба трябва да бъде съответно адаптирана;
като има предвид, че мерките, предвидени в настоящия регламент, са в съответствие със становището на Управителния комитет по хмела,
ПРИЕ НАСТОЯЩИЯ РЕГЛАМЕНТ:
Член 1
Към член 5, параграф 1 от Регламент (ЕИО) № 1351/72 се добавя следната алинея:
„Въпреки това, когато цялата площ, засята с хмел, в една държава-членка е по-малка от 1 000 хектара, минималният изискван размер на площта трябва да бъде равен на 250 хектара.“
Член 2
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 декември 1987 година.